laion/Wikipedia-Exotic huggingface dataset:
תקופת ראיווה

תקופת רֶאִיוָוה (ביפנית: 令和時代) הוא שמה של תקופת השנים הנוכחית ביפן. תקופה זו החלה ב-1 במאי 2019, ביום עלייתו של יורש העצר נארוהיטו לכס החרצית, והכתרתו לקיסר יפן. הקיסר הקודם אקיהיטו, אביו של הקיסר הנוכחי, ירד מכס הקיסרות ב-30 באפריל 2019, ובכך הסתיימה תקופת הייסי. שנת 2019 היא שנת 31 לתקופת הייסי עד 30 באפריל 2019, ומ-1 במאי 2019, החלה שנת 1 של תקופת ראיווה. ועדה בת תשעה חברים הייתה אמונה על הכנת רשימת שמות מתאימים לתקופה, ולאחר מכן בחרה ממשלת יפן את שם התקופה מתוך הרשימה. מקור הקאנג'י של שם התקופה הוא במאניושו, אנתולוגיית שירה יפנית מהמאה ה-8 (תקופת נארה). השיר המדובר עוסק בצפייה בפריחת השזיף: הטקסט המקורי בקאנבון: 于時、初春令月、氣淑風和、梅披鏡前之粉、蘭薫珮後之香。 תרגום ליפנית קלאסית: 時に、初春の令月にして、気淑く風和ぎ、梅は鏡前の粉を披き、蘭は珮後の香を薫す。 תעתיק לאנגלית: toki ni、shoshun no reigetsu nisite ki yo ku kaze yawara gi、 ume wa kyōzen no ko o hira ki、 ran wa haigo no kō o kaora su. תרגום לעברית: "העת היא הירח הנפלא ("ראי") של ראשית האביב, כאשר האוויר צלול והרוח היא משב עדין ("וה"), כאשר השזיף מלבין בפריחתו כאבקה שהיפהפייה מורחת מול המראה, וכאשר ניחוח הסחלב הוא כשל בושם." אחד התרגומים לצירוף הקאנג'י ראיווה הוא "הרמוניה נפלאה" או "שלום נפלא". עם זאת, המשמעות של הקאנג'י 令 כיום היא "חוק, סדר, פקודה", ולא "נפלא", דבר שעשוי להוביל לפירוש הצירוף כ"סדר הרמוני". מדיה וקבצים בנושא תקופת ראיווה בוויקישיתוף New Japanese imperial era 'Reiwa' takes name from ancient poetry, Reuters, April 1, 2019. Japan’s New Era Gets a Name, but No One Can Agree What It Means, April 1, 2019. The Meaning of 令, Jim Breen, April 2019.
פרוטוסטגיים

פרוטוסטגיים (שם מדעי: Protostegidae) היא משפחה של צבים ימיים נכחדים אשר חיו בתור הקרטיקון שבעידן המזוזואיקון מלפני 120 מיליון שנה ונכחדו לחלוטין עם הכחדת הקרטיקון הגדולה לפני 66 מיליון שנה. המאובנים נמצאו ברחבי חופי ימים שונים ובעיקר לחופיו הקדומים של הים הפנימי המערבי שבמרכז אמריקה הצפונית. צבי ים בני משפחה זו היו קרוביהם של הצב הגילדי שהוא הגדול מבין הצבים החיים. עם זאת הוא היה קטן בהרבה מחלק מהמינים שהגדול ביניהם, הארכלון הגיע לאורך 4.5 מטרים ולמשקל של 2,200 ק"ג והיה הגדול שבכל הצבים מעולם. הם היו בעלי שריון שטוח מעט, מותאם לצלילה עמוקה והיו בעלי סנפירים גדולים ששימשו אותם לשחייה מהירה במים אך גרמו להם להיות מגושמים ביבשה, כך שאולי הם לא עלו ליבשה למעט לרבייה. מיני צבים אלה ניזונו מצדפות גדולות וממדוזות במעמקים. הם עצמם שימשו למזון מרות גודלם לכרישי ענק כמו הקריטוקסירינה ולמוסזאוריים ששלטו בתקופתם בימים. ארכלון (Archelon) Atlantochelys Calcarichelys Chelosphargis Cratochelone Desmatochelys נוטוצ'לון (Notochelone) פרוטוסטגה (Protostega) Rhinochelys Santanachelys Terlinguachelys נאומטוארתרוס (Pneumatoarthrus) מדיה וקבצים בנושא פרוטוסטגיים בוויקישיתוף פרוטוסטגיים, באתר האנציקלופדיה של החיים (באנגלית) פרוטוסטגיים, באתר GBIF (באנגלית)
אלפא רומיאו 40A

אלפא רומיאו 40A (באיטלקית: Alfa Romeo 40A) הוא אוטובוס מתוצרת יצרנית הרכב האיטלקית אלפא רומיאו שיוצר בין השנים 1932–1934. דגמי "אלפא רומיאו 40A" הופעלו ברומא, באמצעות חברת התחבורה העירונית ציבורית "ATAC Rome" (איט') ובמילאנו באמצעות חברת התחבורה הציבורית "ATM Milan" (איט'). בתקופת מלחמת העולם השנייה בין השנים 1940–1943 הופעלו דגמי "אלפא רומיאו 40A" ברומא. 2 דלתות כניסה. מדרגה. 14 מושבים. מנוע קדמי. מערכת היגוי - משמאל. גרסה ראשונה - 40 נוסעים. גרסה שנייה - 70 נוסעים. "Alfa R. 40-N". "Alfa R. 40-NA". אלפא רומיאו 85A אלפא רומיאו 110A אלפא רומיאו 140A מדיה וקבצים בנושא אלפא רומיאו 40A בוויקישיתוף אלפא רומיאו אוטובוסים דגמי: 40, 80, 85, 110 tramroma.com/autobusroma/rete_urb/autobus/rotabili/autrot אלפא רומיאו אוטובוסים דגמי: 40, 80, 85, 110 - תמונות tramroma.com/autobusroma/rete_urb/autobus/rotabili/autrot_14a "רשת האוטובוסים העירונית המלחמה ושיקום הרשת" / ראו "אלפא רומיאו 40A" בין השנים 1940-1943 ברומא tramroma.com/autobusroma/rete_urb/autobus/storia/autst רכבים אחרים שיוצרו על ידי "אלפא רומיאו" / ראו "אלפא רומיאו 40A" alfaromeo159.com/alfa/other-vehicles/buses-trucks-trolleybuses
מרלוס פלויטסמה

מריה לואיז קלרה אלברטין פלויטסמה (בהולנדית: Maria Louise Clara Albertine Fluitsma; נולדה ב-12 בדצמבר 1946) הידועה כמרלוס פלויטסמה היא שחקנית הולנדית. פלויטסמה נולדה וגדלה במחוז חלדרלנד לאב שהיה מורה. היא למדה באקדמיה למשחק במאסטריכט. ב-1970 גילמה את תפקיד ויולה בסרט "Wat u maar wilt" המבוסס על המחזה הלילה השנים עשר של ויליאם שייקספיר. מ-1978 ועד 1980 הייתה שופטת בשעשועון הטלוויזיה לילדים "Klassewerk", שבו התחרו בתי ספר ביניהם במשימות שונות. היא הנחתה את אירוויזיון 1980 בשידור מהאג. מ-1981 ועד 1982 שיחקה בסדרה "De Fabriek" המתרחשת במפעל לסוכר באזור כפרי בהולנד. ב-1985 שיחקה באחד התפקידים הראשיים בסרט המתח "De prooi". ב-1988 וב-1991 שיחקה בשלושה פרקים של הסדרה הרפואית "Medisch Centrum West" מ-1990 ועד 1991 שיחקה באופרת הסבון "Goede tijden, slechte tijden". היא גם הופיעה במגוון הפקות בתיאטרון ובהן לה מנדראגולה. מ-1972 ועד 1993 הייתה נשואה לשחקן הרמן ואן וין ונולדו להם שני ילדים. מדיה וקבצים בנושא מרלוס פלויטסמה בוויקישיתוף Marlous Fluitsma, BFI (באנגלית) מרלוס פלויטסמה, במסד הנתונים הקולנועיים IMDb (באנגלית) Leidse Courant, Historische Kranten, Erfgoed Leiden en Omstreken, ‏22 ביוני 1979 (בהולנדית) Klassewerk - TV en Radio DataBase, tvenradiodb.nl (ב־) Herman van Veen in de Pers, www.veenpers.nl ערך זה הוא קצרמר בנושא הולנדים ובנושא שחקנים. אתם מוזמנים לתרום לוויקיפדיה ולהרחיב אותו.
Si tout s'arrête (It's a Heartache)

Si tout s'arrête (It's a Heartache) הוא סינגל שהוקלט על ידי הזמרת-יוצרת הולשית בוני טיילר, ביחד עם הזמרת קארין אנטון. השיר יצא לאור ב-7 ביוני 2004, כסינגל השני והאחרון מתוך אלבומה הארבעה עשר, Simply Believe. השיר הגיע למקום השביעי במצעד שבפלנדריה. השיר נכתב על ידי רוני סקוט וסטיב וולף והופק על ידי דייוויד מקיי. גרסה זו היא גרסה בשפה הצרפתית של הלהיט "It's a Heartache", של טיילר אשר יצא לאור בנובמבר 1977, כסינגל השני מתוך אלבומה השני, Natural Force. בשנת 2004, יצא אלבומה הארבעה עשר של טיילר, Simply Believe. טיילר החליטה כי הסינגל הראשון מהאלבום יהיה גרסה מחודשת בצרפתית של השיר "Total Eclipse of the Heart", וכי הסינגל השני מתוכו יהיה גרסה מחודשת בצרפתית של השיר "It's a Heartache". הקלטת השיר Si tout s'arrête (It's a Heartache) באתר יוטיוב Si tout s'arrête (It's a Heartache) - Single by Bonnie Tyler & Kareen Antonn (באנגלית בריטית), נבדק ב-2019-04-02 ultratop.be - ULTRATOP BELGIAN CHARTS, ultratop.be Bonnie Tyler – Si Tout S'Arrête (It's A Heartache) (באנגלית), נבדק ב-2019-04-02 agentescully (2007-05-01), Bonnie Tyler & Kareen Antonn - Si Tout S'Arrete 2004, נבדק ב-2019-03-29 Bonnie Tyler – Si Demain... (Turn Around) (באנגלית), נבדק ב-2019-04-02
I Believe in Your Sweet Love

I Believe in Your Sweet Love (בעברית: אני מאמינה באהבה המתוקה שלך) הוא סינגל שהוקלט על ידי הזמרת-יוצרת הוולשית בוני טיילר. השיר יצא לאור ב-7 באוקטובר 1979, כסינגל הראשון והפותח מתוך אלבומה הרביעי, Goodbye to the Island. עם יציאתו נכנס השיר אל המקום ה-27 במצעד השירים העכשוויים של קנדה. כמו כן, ה-Record Mirror (אנ') הכריז עליו כ"סינגל השבוע" לאחר יציאתו. השיר נכתב על ידי רוני סקוט וסטיב וולף והופק על ידי יו מרפי, וולף וסקוט. האלבום Goodbye to the Island, הוקלט כבר בשנים 1980–1981, ולבסוף יצא לאור בתחילת 1981. עם יציאת האלבום, יצא הסינגל הראשון מתוכו "I Believe in Your Sweet Love". בהמשך, יצאו אחרי סינגל זה שלושה נוספים; "Sitting on the Edge of the Ocean", "I'm Just a Woman" ו-"Goodbye to the Island". מידע על היצירה "I Believe in Your Sweet Love" באתר Discogs סרטון השיר "I Believe in Your Sweet Love" באתר יוטיוב Album Search for "diamond cut", AllMusic (באנגלית) www.collectionscanada.gc.ca (ארכיון) Bonnie Tyler – I Believe In Your Sweet Love (באנגלית), נבדק ב-2019-04-02 Goodbye to the Island by Bonnie Tyler, Genius (באנגלית) מתוך top40.nl צילום של המצעד בארה״ב צילום של המצעד הקנדי
צומת אלונים

צומת אלונים הוא צומת במערב עמק יזרעאל, על כביש 75, בין רמת ישי לקריית טבעון. הצומת שבנוי כצומת T מוביל אל היישובים אלוני אבא, בית לחם הגלילית וקיבוץ אלונים, שהצומת קרוי על שמו. מן הצומת ניתן להגיע גם אל היישוב בסמת טבעון. בעקבות הקמת מחלף ישי הוסר הצורך במעבר דרך צומת אלונים, לנוסעים בכביש 77 לכיוון יקנעם. סמוך לצומת ניצב המתחם המסחרי "חוצות אלונים", אשר היווה מקום עצירה לרענון עבור קווי תחבורה ציבורית בישראל הנוסעים מהצפון הרחוק לתל אביב-יפו. אחיה ראב"ד, ב-2019 - נסיעה ללא רמזורים מעמיעד לדרום המדינה, באתר ynet, 7 ביוני 2016 ערך זה הוא קצרמר בנושא תחבורה. אתם מוזמנים לתרום לוויקיפדיה ולהרחיב אותו.
Faster Than the Speed of Night (שיר)

Faster Than the Speed of Night (בעברית: מהיר ממהירות הלילה) הוא סינגל שהוקלט על ידי הזמרת-יוצרת הולשית בוני טיילר. השיר יצא לאור ב-29 באפריל 1983, כסינגל השני מתוך אלבומה החמישי, Faster Than the Speed of Night. השיר הגיע למקום ה-9 במצעד שבנורווגיה, וה-17 במצעד שבאירלנד. השיר נכתב על ידי ג'ים סטיינמן והופק על ידי ג'ון יאנסן וסטיינמן גם כן. בשנת 1983, הוציאה טיילר את אלבומה החמישי, Faster Than the Speed of Night. הסינגל הראשון מתוכו "Total Eclipse of the Heart", הפך לאחד מהשירים המצליחים בהיסטוריה, ואף כבש את פסגת מצעד הבילבורד הוט 100. בהמשך, יצא אחריו סינגל שזה, שתיפקד גם כשיר הנושא מתוך האלבום. מידע על היצירה "Faster Than the Speed of Night" באתר מיוזיק בריינז Bonnie Tyler - Faster Than The Speed Of Night, Discogs (באנגלית) norwegiancharts.com - Bonnie Tyler - Faster Than The Speed Of Night, norwegiancharts.com WebCite query result, www.webcitation.org Bonnie Tyler – Faster Than The Speed Of Night (באנגלית), נבדק ב-2019-04-02 Bonnie Tyler Total Eclipse Of The Heart Chart History, Billboard
ברהים דיאס

ברהים עבד-אלקאדר דיאס (בספרדית: Brahim Abdelkader Díaz; נולד ב-3 באוגוסט 1999) הוא כדורגלן ספרדי ממוצא מרוקאי, המשחק בעמדת הקשר התקפי בריאל מדריד מהלה ליגה ובנבחרת מרוקו בכדורגל. דיאס נולד במאלגה שבספרד, לאב מרוקאי ולאם ספרדייה. החל את הקריירה שלו במועדון הנוער של מאלגה לפני שעבר למנצ'סטר סיטי בגיל 16 בעבור 200 אלף פאונד. ב-27 ביולי 2017 ערך ברהים את ההופעה הראשונה שלו בטורניר ידידות, כשנכנס כמחליף נגד ריאל מדריד בגביע האלופות הבינלאומי וכבש את שער הבכורה שלו. ב-21 בנובמבר 2017 ערך את הופעתו הראשונה בליגת האלופות נגד פיינורד. ב-6 בינואר 2019 עבר לריאל מדריד עבור 17 מיליון יורו, לחוזה עד 2025. הוא ערך את הופעת הבכורה שלו עבור ריאל מדריד כבר ב-9 בינואר 2019 במשחק נגד לגנס, במסגרת גביע המלך. ב-31 במרץ 2019, במשחק של ריאל מדריד נגד וסקה, בישל את שערו הראשון לאיסקו. ב-12 במאי 2019 כבש את שערו הראשון במדי ריאל מדריד בהפסד הליגה 1–3 לריאל סוסיאדד. ב-22 בינואר 2020, כבש ברהים את שער הבכורה שלו בגביע המלך לאחר שכבש מבישול של מרסלו, במשחק הגביע מול אוניוניסטס. ב-4 בספטמבר 2020 הושאל בראים לקבוצה האיטלקית מילאן. ב-27 בספטמבר כבר כבש את שער הבכורה שלו בניצחון על קרוטונה מהליגה האיטלקית. בסוף אותה עונה הושאל בראים לשנתיים נוספת עם אופציית רכישה. ב-15 בספטמבר 2021 כבש את שער ליגת האלופות הראשון שלו אי פעם נגד ליברפול במהלך ההפסד של קבוצתו 2–3 כחלק משלב הבתים. בסוף אותה עונה היה שותף דיאז לזכייה ההיסטורית של מילאן באליפות לאחר כ-10 שנות בצורת. בעונת 2022/2023 היה שותף בראים לריצת ליגת האלופות המרשימה של מילאן שהרחיקה להגיע עד לשלב חצי הגמר, כשבדרך כבש שער ניצחון נגד טוטנהאם בשלב שמינית הגמר. ב-10 ביוני 2023, לאחר כשלוש עונות השאלה במילאן שב בראים לריאל מדריד וחתם על חוזה ל-4 שנים עם המועדון. ב-28 בספטמבר 2023 כבש את השער הראשון שלו מאז החזרה, בניצחון 0–2 על לאס פאלמאס במסגרת המחזור השביעי בלה ליגה. לאורך כל הגילאים הצעירים ברהים בחר לשחק בנבחרות הצעירות של ספרד למרות היותו ממוצא מרוקאי, אולם בגיל 24 המאמן הלאומי לואיס דה לה פואנטה, אותו מאמן שאימן את ברהים בנבחרות הצעירות של ספרד ונתן לו את הקרדיט דאז, בחר שלא לזמן אותו, ובסופו של דבר החליט ברהים לשחק עבור נבחרת מרוקו לאחר חיזור ממושך. ב-23 במרץ 2024 ערך את הופעתו הבכורה ופתח לראשונה במדים הלאומיים של מרוקו במסגרת משחק ידידות מול נבחרת אנגולה בו שיחק כ-85 דקות, בתוצאה שהסתיימה בניצחון 0–1. מנצ'סטר סיטי הליגה האנגלית: 2018 גביע הליגה האנגלית: 2018,2019 מגן הקהילה 2019 ריאל מדריד הסופר קאפ הספרדי: 2023/2024 אליפות ספרד: 2019/2020, 2023/2024 ליגת האלופות: 2023/2024 הסופר קאפ האירופי : 2024 מילאן אליפות איטליה: 2021/2022 מדיה וקבצים בנושא ברהים דיאס בוויקישיתוף ברהים דיאס, ברשת החברתית אקס (טוויטר) ברהים דיאס, ברשת החברתית אינסטגרם ברהים דיאס, באתר Transfermarkt ברהים דיאס, באתר Soccerway ברהים דיאס, באתר BDFutbol ברהים דיאס, באתר WorldFootball.net ברהים דיאס, באתר National Football Teams ברהים דיאס, באתר FootballDatabase.eu ברהים דיאס, באתר ESPN Spain - Brahim Díaz - Profile with news, career statistics and history - Soccerway, int.soccerway.com פרופיל השחקן באתר ריאל מדריד Abdelkader Diaz : L’Hispano-Marocain préfère la Roja aux Lions de l’Atlas, Africa Top Sports, ‏14 בדצמבר 2017 מיכאל יוכין, ‏המתין יותר מדי: הבחירה של ברהים דיאס במרוקו, באתר ONE‏, 22 במרץ 2024.
A No No

A No No הוא סינגל שהוקלט על ידי זמרת הרית'ם אנד בלוז האמריקאית מריה קארי. השיר יצא לאור ב-4 במרץ 2019, כסינגל הראשון השני מתוך אלבומה השלושה עשר, Caution. השיר יצא גם בגרסת רמיקס כמה ימים לאחר מכן. בנובמבר 2018, היה זמין השיר להורדה דיגיטלית. השיר נכתב על ידי מריה קארי, שיי טיילור, פריסילה רנאה, ג'ף לורבר, ליל קים, הנוטוריוס בי. איי. ג'י., מייז, קמ'רון ואנדריאו הרד והופק על ידי קארי, טיילור וג'רמיין דופרי. השיר הוא שיר בסגנון הרית'ם אנד בלוז, המשלב בתוכו גם את סגנון ההיפ הופ. בנוסף לכך, השיר הוא הראשון אותה שרה במסגרת סיבוב ההופעות שלה, "Caution World Tour". קליפ המילים הרשמי של השיר הועלה לערוץ היוטיוב של מריה קארי ב-4 בדצמבר 2018. ב-8 במרץ 2019, פורסם הוידאו קליפ המלא של השיר. לאורכו של הקליפ ניתן לראות את קארי ושלל רקדני ליווי נמצאים בתוך רכבת תחתית. נכון לאפריל 2019, מונה הצפיות של הקליפ עומד על כ-4 מיליון צפיות. מידע על היצירה "A No No" באתר מיוזיק בריינז סרטון השיר "A No No" באתר יוטיוב New Music: Mariah Carey feat. Stefflon Don – 'A No No (Remix)', Rap-Up (באנגלית) Mariah Carey Is A Classic HipHop Star In “A No No” — Guardian Life — The Guardian Nigeria Newspaper – Nigeria and World News, web.archive.org, ‏2018-11-28 Mariah Carey – A No No (באנגלית), נבדק ב-2019-04-02 Mariah Carey Kicks Off The ‘Caution World Tour’: Opening Night Setlist, Idolator Mariah Carey's 'A No No' Lyric Video: Watch | Billboard, web.archive.org, ‏2018-12-05 MariahCareyVEVO (2019-03-08), Mariah Carey - A No No, נבדק ב-2019-04-02 Mariah Carey Is A Classic HipHop Star In “A No No” — Guardian Life — The Guardian Nigeria Newspaper – Nigeria and World News, web.archive.org, ‏2018-11-28 Mariah Carey's 'With You' Becomes Her 23rd Top 10 on Adult Contemporary Chart | Billboard, web.archive.org, ‏2019-02-05 New Music: Mariah Carey feat. Stefflon Don – 'A No No (Remix)', Rap-Up (באנגלית) Promo! Mariah Carey Taps Shawni For Second "A No No" Remix, idolator, ‏2019-04-05
לגיישבניה

לגיישבניה (בהונגרית: Legyesbénye) הוא כפר במחוז בורשוד-אבאוי-זמפלן שבצפון מזרח הונגריה. כמו כפרים רבים באירופה גם אוכלוסיית לגיישבניה נמצאת בירידה כבר שנים רבות מ-1,647 תושבים בשנת 1990 עד 1,443 תושבים בשנת 2018 (ירידה של כ-12%). יהודים התיישבו בלגיישבניה במחצית השנייה של המאה ה-18 ורובם עסקו במסחר. במקום היו בית כנסת, בית עלמין יהודי ששרידיו נמצאים כיום בתוך שטח פרטי ומגודר ואין אליו גישה ומקווה. הקהילה היהודית השתייכה לזרם האורתודוקסי. באפריל 1944, כמה שבועות לאחר כניסת הצבא הגרמני להונגריה, הועברו יהודי הכפר לגטו שאטוראליאויהיי, ומשם שולחו למחנה ההשמדה אושוויץ. אחרי המלחמה שבו לכפר רק כמה יהודים ששרדו, הם לא הצליחו לחדש את חיי הקהילה ותוך זמן קצר עזבו. מדיה וקבצים בנושא לגיישבניה בוויקישיתוף אתר האינטרנט הרשמי של לגיישבניה (בהונגרית) (בהונגרית) הכפר באתר הלשכה המרכזית לסטטיסטיקה ההונגרית (באנגלית) קהילת לגיישבניה באתר בית התפוצות מפקד האוכלוסין ההונגרי 2018 מיקום בית הקברות היהודי בלגיישבניה מפקדי האוכלוסין של יהודי הונגריה, 1993 ערך זה הוא קצרמר בנושא יישובים. אתם מוזמנים לתרום לוויקיפדיה ולהרחיב אותו.
Think Twice

Think Twice (בעברית: תחשוב פעמיים) הוא סינגל שהוקלט על ידי הזמרת-יוצרת הקנדית סלין דיון, מתוך אלבומה השלישי בשפה האנגלית, The Colour of My Love. השיר יצא לאור ב-18 ביולי 1994, כסינגל הרביעי מתוך האלבום. השיר הגיע למקום הראשון במצעד הסינגלים הבריטי, ואף הפך לאחד מן השירים המצליחים ביותר בכל הזמנים בבריטניה. השיר נכתב על ידי אנדי היל ופיטר סינפילד והופק על ידי כריסטופר ניל ואלדו נובה. השיר הוא שיר בסגנון הרוק קל, המשלב בתוכו גם את סגנון הפופ רוק. בספטמבר 2017, נודע כי השיר נמכר בבריטניה בכ-1,418,966 עותקים בסך הכל. עד שנת 2012 הייתה דיון לאמנית היחידה שמכרה עם שני שירים 1.2 מיליון עותקים בבריטניה. השיר השני שלה שעשה זאת היה הלהיט "My Heart Will Go On". הווידאו קליפ המלא שיצא עבור השיר הועלה לראשונה ליוטיוב ב-24 באוגוסט 2012. בתחילת השיר ניתן לראות את דיון מפנה את פניה כלפי המצלמה ושרה את השיר. לאחר מכן, מגיע הבחור עליו היא שרה את השיר. תוך כדי שירתה, הוא מפסל בקרח פסלים שונים. נכון לאפריל 2019, מונה הצפיות של הקליפ עמד על כ-26 מיליון צפיות. מידע על היצירה "Think Twice" באתר מיוזיק בריינז מידע על הסינגל "Think Twice" באתר מיוזיק בריינז מידע על היצירה "Think Twice" באתר Discogs סרטון השיר "Think Twice" באתר יוטיוב Official Singles Chart Top 100 | Official Charts Company, www.officialcharts.com (באנגלית) The Official Top 20 biggest selling love ballads of all time, www.officialcharts.com (באנגלית) Céline Dion – Think Twice (באנגלית), נבדק ב-2019-04-02 The UK's Official Chart 'millionaires' revealed, www.officialcharts.com (באנגלית) CELINE DION | Artist | Official Charts, web.archive.org, ‏2012-02-15 The UK's Official Chart 'millionaires' revealed, www.officialcharts.com (באנגלית) CelineDionVEVO (2012-08-24), Céline Dion - Think Twice, נבדק ב-2019-04-02 ARIA - landing, www.aria.com.au ultratop.be - ULTRATOP BELGIAN CHARTS, ultratop.be www.bpi.co.uk Goud/Platina, nvpi.nl Celine Dion* - Think Twice, Discogs (באנגלית)
יום הפילוסופיה העולמי

יום הפילוסופיה העולמי (באנגלית: World Philosophy Day) הוא מועד בינלאומי המצוין מדי שנה ביום חמישי השלישי של חודש נובמבר. יום הפילוסופיה העולמי נוסד על ידי ארגון אונסק"ו, ונחגג לראשונה ב-21 בנובמבר 2002. בשנת 2005 החליט ארגון אונסק"ו כי יום זה יצוין מדי שנה ביום חמישי השלישי של חודש נובמבר. בשנת 2009 היום צוין ביותר ממאה מדינות ברחבי העולם. ארגון אונסק"ו החליט לייסד את יום הפילוסופיה העולמי כדי להדגיש את הערך המתמשך של הפילוסופיה לפיתוח החשיבה האנושית בכל התרבויות. בכינוס שנערך בוועידה הכללית של אונסק"ו ביום הפילוסופיה העולמי בשנת 2005 צוין כי תורת הפילוסופיה היא דיסציפלינה קריטית המעודדת מחשבה עצמאית ויכולה לגרום בעולם להבנה הדדית ולקידום סובלנות ושלום. עוד הוכרז באותה ועידה כי הציפייה היא שייסוד יום זה יתן תנופה ללימודי פילוסופיה ברחבי העולם, ובייחוד יקדם חינוך פילוסופי מגיל צעיר. אתר האינטרנט הרשמי של יום הפילוסופיה העולמי יום הפילוסופיה העולמי באתר האומות המאוחדות PDF Resolution 33C/Res. 37 http://unesdoc.unesco.org/images/0014/001428/142825e.pdf Welttag der Philosophie. Seit der Deutschen UNESCO-Kommission. Abgerufen am 19. Januar 2015.
מגיאסו

מֶגיאסו או מֶדיאסו (בהונגרית: Megyaszó) הוא כפר במחוז בורשוד-אבאוי-זמפלן, שבצפון מזרח הונגריה. כמו כפרים רבים באירופה גם אוכלוסיית מגיאסו נמצאת בירידה שנים רבות מ-3,123 תושבים בשנת 2002 עד 2,569 תושבים בשנת 2022. האזור יושב עוד בזמנים הפרהיסטוריים. קיימים ממצאים מאותה תקופה המוצגים במוזיאון הבריטי בלונדון. בימי המלך אישטוואן הקדוש נבנתה כאן כנסייה. במאה ה-15 נולד ביישוב הכומר לרינץ מסארוש (נזיר) (1514-1466) שהיה סגנו של ג'רג' דוז'ה, מנהיג מלחמת האיכרים נגד האצולה בשנת 1514. היישוב שוכן בצפון הונגריה בנפת סרנץ' שבמחוז בורשוד-אבאוי -זמפלן, 29 ק"מ מרחק מבירת המחוז, מישקולץ. הכפרים החשובים הקרובים הם אלשודובסה (4 ק"מ) ולדיישבנייה (11 ק"מ). העיר הקרובה ביותר היא סרנץ', במרחק של 12 ק"מ. השטח מסביב ליישוב הוא מישורי, חקלאי ברובו, וממזרח גבעתי. הנקודה הגבוהה ביותר בסביבה היא "הר ריטקה", גבעה בגובה 232 מ' מעל מפלס הים, - 1.6 ק"מ מרחק מערבית ממגיאסו. המחוז מתאפיין באקלים המיבוראלי. הטמפרטורה הממוצעת השנתית היא C ‏ .10°. החודש החם ביותר הוא יולי כשהטמפרטורה הממוצעת היא C ‏ 23° והחודש הקר ביותר הוא דצמבר עם טמפרטורה ממוצעת של C ‏ -6°. המשקעים הממוצעים השנתיים הם 792 מ"מ. החודש הגשום ביותר הוא יולי, עם 99 מ"מ משקעים, והחודש היבש ביותר הוא אוגוסט עם 42 מ"מ משקעים. בשנת 2010 אוכלוסיית הכפר הייתה 2804 תושבים. צפיפות האוכלוסייה הייתה 52 תושבים /קמ"ר. כיום 81% מתושבי הכפר הם הונגרים, והשאר - 19% צוענים. חלק מהתושבים נוצרים רפורמים, חלק נוצרים רומיים-קתוליים. קיים גם מיעוט נוצרי אדוונטיסטי. בעבר, עד למלחמת העולם השנייה והשואה חי פה גם מיעוט יהודי חשוב. ערך מורחב – קהילת יהודי מג'אסו יהודים החלו להתיישב במגיאסו בסוף המאה ה-18 בחסות בעל האחוזה. רובם עסקו במסחר ומיעוט היו בעלי מלאכה, חוואים וכורמים. במקום היו בית כנסת, בית עלמין, מקווה ומוסדות חינוך. במחצית האחרונה של המאה ה-19 ובמאה ה-20 הקהילה השתייכה לזרם האורתודוקסי. עם האישים ממוצא יהודי שנולדו ביישוב נמנה הצייר ואמן הקרמיקה פרידייש בורסקי (Borszéky Frigyes) (1955-1880). בשנת 1941 נשלחו כ-15 צעירים מהכפר לעבודות כפייה, ולפחות עשרה מהם מצאו שם את מותם. באפריל 1944 מיד לאחר חג הפסח, רוכזו יהודי העיירה בבית הכנסת והועברו לגטו שאטוראליאויהיי. לאחר כמה שבועות שולחו משם למחנה ההשמדה אושוויץ. אחרי המלחמה חזרו לכפר פחות מעשרה ניצולים ומצאו את בניין בית הכנסת ואת בית העלמין הרוסים ואת רכושם שדוד. חיי הקהילה במקום לא נתחדשו. כיום חיים בכפר כ-1500 צוענים. שליש מהם גרים בשכונה מיוחדת נפרדת. כנסייה רפורמית (קלוויניסטית) בסגנון גותי. נמנתה ככנסייה קתולית במאה ה-13–14. כנסייה רומית-קתולית בית קיץ בתים כפריים מדיה וקבצים בנושא מגיאסו בוויקישיתוף אתר האינטרנט הרשמי של מגיאסו (בהונגרית) הכפר באתר הלשכה המרכזית לסטטיסטיקה ההונגרית (באנגלית) קהילת מגיאסו, באתר "אנו – מוזיאון העם היהודי" מפקד האוכלוסין ההונגרי 2018 מפקדי האוכלוסין של יהודי הונגריה, 1993
Kisses

Kisses (בעברית: נשיקות) הוא אלבום האולפן הרביעי של הזמרת-יוצרת הברזילאית אניטה. האלבום יצא לאור ב-5 באפריל 2019, על ידי חברת התקליטים וורנר מיוזיק ברזיל. באותו היום, יצא גם הסינגל הראשון מתוכו, "Poquito". אלבום זה הוא הראשון של אניטה מאז שנת 2015, בה יצא אלבומה השלישי, Bang. מאז שנת 2016, התחילה אניטה להוציא סינגלים ללא אלבום כדוגמת הלהיטים "Sim ou Não" ו-"Loka". בהמשך, השתתפה בשיר "Você Partiu Meu Coração", שהפך ללהיט גם כן, ובשיר "Switch" של הראפרית האוסטרלית איגי אזליה. בין היתר, הוציאה את "Paradinha", "Sua Cara", "Will I See You", "Is That for Me", "Downtown" ו-"Vai Malandra". בשנת 2018, השתתפה בלהיט "Machika", ואף הוציאה את "Indecente", "Romance com Safadeza" וכדומה. את כל אלו, ועוד שירים, להיטים וסינגלים אחרים החליטה אניטה שלא לצרף לאלבום. בנוסף לכך, חשפה אניטה את שמות כל הרצועות ברשתות החברתיות כמה ימים לפני צאתו של האלבום. בכל יום פרסמה אניטה שם רצועה אחת, עד שפרסמה את עטיפתו ושמו של האלבום, באינסטגרם, טוויטר, פייסבוק וכדומה. האלבום, על פי בילבורד Anitta Unveils The Cover Of Her Audiovisual Album 'Kisses', idolator, ‏2019-03-27 Bang by Anitta, Genius (באנגלית) SimoneSimariaVEVO (2017-01-06), Simone & Simaria - Loka (Ao Vivo) ft. Anitta, נבדק ב-2019-04-02 Anitta (2016-07-27), Sim Ou Não - Anitta Feat Maluma, נבדק ב-2019-04-02 NegoDoBorelVEVO (2017-02-19), Nego do Borel - Você Partiu Meu Coração ft. Anitta, Wesley Safadão (Video Oficial), נבדק ב-2019-04-02 Canal Super Teen (2017-08-04), Iggy Azalea - Switch feat. Anitta, נבדק ב-2019-04-02 Anitta, Spotify (באנגלית) Anitta, Spotify (באנגלית) "Bonnie Tyler – Between the Earth and the Stars – Amazon.fr". Amazon. ASIN B07K14LZFX. ארכיון מ-11 בדצמבר 2018. נבדק ב-11 בדצמבר 2018. {{cite web}}: (עזרה) Anitta, Track 10: VOCÊ MENTIU #KISSESpic.twitter.com/3MV34knn5A, @Anitta, ‏2019T16:10 (בפורטוגזית) Anitta, Track 9: JUEGO #KISSESpic.twitter.com/mhZzyosVYf, @Anitta, ‏2019T10:46 (בספרדית) anitta 🎤 on Instagram: “This is the cover for my new audiovisual album that I'm dropping on April 5th. I can't wait to show you guys all the great music and videos…”, Instagram (באנגלית) Anitta, Yessssshttps://twitter.com/billboard/status/1110639373052231680 …, @Anitta, ‏2019T18:21
שאג-ריש

שאג-ריש היא מצודת סלע אדומית עם ממצאים מתקופת הברזל, בדרום ירדן כ-5 קילומטר דרום-דרום-מערב מהכפר דנא, בשמורת הביוספרה דנה. ביוני 1937 ביקר במקום נלסון גליק שתיאר אותו כפחות נגיש ממצודת סלע, עם שביל צר ותלול שמוביל למרגלותיו. גליק מצא למרגלות מצודת שאג-ריש, שאריות של בסיס חומה מאבני אבן חול מסותתות, וגלי אבנים הנחזים כקברים. הוא זיהה במקום חרסים ביזנטיים מתחילת המאה הרביעית לספירה ולא מצא חרסים נבטיים. עם זאת, הוא העריך שהאתר היה נבטי במקור. בעליה למצודה מצא חמש מערות קבורה ומה שנדמה כנישות לאל דישרה הנבטי. על המצודה מצא גליק מתקני מים משוכללים שהכילו אלפי ליטרים של מים למשך חודשים ארוכים. עם זאת, מסקנתו של גליק הייתה שהמצודה שימשה בעיקר לקבורה ורק באופן משני שימשה למגורים. בביקור בקיץ 1998 מצאו חיים בן דוד וגלעד פלאי 17 בורות ומתקני מים, מספר מערות ושרידי ביצורים. הם זיהו את כל החרסים במקום כבני תקופת הברזל. גלעד פלאי העריך שהמקום שימש כמבצר לעת צרה ואוחסנו בו כמויות גדולות של מים ומזון לעת מצור. Nelson Glueck, Explorations of Eastern Palestine III, 1937, pages 38-42 חיים בן-דוד, ‏מצודות סלע בהרי אדום, קתדרה 101, מר חשוון תשס"ב, עמ' 11-12